ไม่ได้ให้นมลูกมาปีกว่าแล้วค่ะ แต่ที่หัวนมข้างซ้ายมีจุดเล็กๆขาวๆ เกิดจากอะไรค่ะ มีอาการเจ็บคัดตึงเต้าทั้งสองข้าง ประจำเดือนมาครั้งล่าสุดช่วงปีใหม่ค่ะ เดือนนี้ยังไม่มีประจำเดือนเลย ทำหมันแล้วนะค่ะ
สวัสดีค่ะ จุดสีขาวเล็กๆที่หัวนม น่าจะต่อมไขมันที่หัวนม (Montgomery gland) ที่ทำหน้าที่ผลิตสารหล่อลื่นให้หัวนม ซึ่งโดยปกติจะไม่เห็นหรือคลำไม่ได้ แต่หากเกิดการอุดตัน หรือขยายตัวออก ก็จะมองเห็นเป้นจุดขาวหรือนูนเป็นตุ่มสีขาวได้ และจะยุบกลับหายไปได้เอง และอาจนูนกลับขึ้นมาใหม่ก็ได้ ไม่ได้ผิดปกติอะไร และไม่ได้เป็นอาการของการตั้งครรภ์แต่อย่างใดค่ะแต่หากจุดมีการขยายขนาดขึ้นเรื่อยๆ จนเป็นก้อนนูนไม่หายไป ก็อาจเป็นก้อนเนื้องอกที่บริเวณหัวนมได้ เช่น syringomatous adenoma, nipple adenoma เป็นต้น ดังนั้น หากตุ่มมีการขยายขนาดโตขึ้น ไม่หายไป ก็ควรไปพบแพทย์เพื่อตรวจค่ะส่วนการที่ประจำเดือนไม่มา โอกาสเกิดจากการตั้งครรภ์มีน้อย แต่ก็ยังเป็นไปได้ ดังนั้น อาจลองตรวจหาการตั้งครรภ์ดูก่อน หากตรวจไม่พบ การที่ประจำเดือนยังไม่มา ก็จะเกิดจากสาเหตุอื่นๆ เช่น มีความเครียด ทำงานหนัก ออกกำลังกายมากไป พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้น